Here is a page extracted from Wikipedia that may contain CSS, HTML, and a lot of unformatted text.

Title: Auguaviva
Content: Auguaviva (Aiguaviva de Bergantes en catalán, Aguaviva en castellano) ye un municipio de la provincia de Teruel, situau en la comarca de lo Baixo Aragón. Fa parte d'o partiu chudicial d'Alcanyiz.

La suya población ye de  habitants en una superficie de 42,15 km² y una densidat de población de  hab/km².

Historia 
A localidat d'Auguaviva fue conquiesta en 1169 por o rei Alifonso II d'Aragón.

Toponimia 
Pareixe que lo primer nombre estió Pobla d'Aiguaviva, asinas por eixemplo se vei en un texto notarial de 1533 escrito en o luengache mixto castellano-aragonés oficial de la epoca. En estos textos notarials, no escritos en catalán, puet leyer-se-ie mas a sobén Aguaviva; tamién i veyemos Auguaviva. Esta zaguera ye una curiosa forma aragonesa d'alcuerdo con lo chaqués, fovano y chistabín actuals, porque en aragonés cheneral ye mas común agua, y la conoixemos por dos documentos notarials de l'anyo 1532:

Parla 
Lo catalán local se clasifica en las parlas de lo Guadalop-Mezquín. Se pronuncia a -r final de contino, mesmo en infinitivos que no rematan en -r, como veure, a diferencia de las parlas de lo Guadalop-Mezquín y de lo Matarranya, on nomás se pronuncia que esporadicament, dependendo de lo tempo d'a frase y cuasi no se siente.

Bi ha bel aragonesismo intresant como çabú (prenunciato con z''' interdental y derivau de l'aragonés medieval çabón).

 Cheografía 
Ye situau en la depresión de Mas de las Matas, a 459 metros d'altaria sobre lo livel de la mar y a una distancia de 148,6 km de la ciudat de Teruel, la capital de la suya provincia, y de 42 km d'Alcanyiz, a capital d'a suya comarca y d'o suyo partiu chudicial.

 Mugas 

Lo suyo termin municipal muga con Zurita, con Las Parras de Castellot, con Castellot, con La Chinebrosa y con un cantón de lo termin de Torre d'Arcas.

 Demografía 

 Administración 
 Reparto de concellers 

 Alcaldes 

 Molimentos 
 Ilesia de Sant Lorient, una ilesia d'o sieglo XVII, d'estilo barroco con repuis anteriors en estilo gotico.
 Ermita de Sant Gregorio, un edificio d'o sieglo XVII.
 Ermita de Santa Barbara.

 Fiestas 
 Feria, tercer cabo de semana de noviembre.
 Fiestas mayors, encomienzan o 14 d'agosto, en honor a Sant Lorient.
 Sant Agostín, 28 d'agosto, en honor a lo Santo Misterio.

 Personalidaz naixidas d'Auguaviva 
 Mosén Pedro Altabella, mosén en la basilica de Sant Per de Roma.

 Bibliografía 
 Artur Quintana: El Parlar de la Codonyera. Resultats d'unes enquestes. Universidat de Barcelona, 1974.

 Referencias 

 Vinclos externos 

  Pachina web no oficial sobre Auguaviva.
  Aiguaviva en a Gran Enciclopedia Aragonesa''.